Θεσσαλονίκη, 04/04/2025

**Η Lidl Ελλάς και αυτό το Πάσχα συνεχίζει να προσφέρει αγάπη σε αυτούς που το χρειάζονται**

**Για 3η συνεχόμενη χρονιά, η Lidl Ελλάς, μέσα από στοχευμένες ενέργειες, συνεχίζει να συμβάλλει ουσιαστικά στη δημιουργία ενός ασφαλέστερου περιβάλλοντος για κάθε παιδί.**

Η **Lidl Ελλάς** παραμένει δίπλα στο πλευρό της **UNICEF** και αυτή την **Πασχαλινή περίοδο**, ενισχύοντας το πρόγραμμα **«Μαζί ενάντια στη βία κατά των παιδιών»**. Από την **Παρασκευή 4 Απριλίου έως και το Μ. Σάββατο 19 Απριλίου**, με κάθε σκανάρισμα της ψηφιακής κάρτας **Lidl Plus**, η εταιρεία προσφέρει **0,10€** στη **UNICEF** για τη στήριξη του προγράμματος **«Μαζί ενάντια στη βία κατά των παιδιών»**.

Η συνεργασία της **Lidl Ελλάς** με τη **UNICEF** διανύει πλέον τον τρίτο χρόνο, έχοντας ως βασικό στόχο την ενίσχυση των μηχανισμών προστασίας των παιδιών στην Ελλάδα. Στο πλαίσιο αυτής της δράσης, έχει πραγματοποιηθεί εκτενής μελέτη των δεδομένων που αφορούν τη βία κατά των παιδιών, εκπαίδευση επαγγελματιών των ΜΜΕ για την υπεύθυνη παρουσίαση σχετικών θεμάτων, καθώς και προώθηση της διαδραστικής εφαρμογής PlaySafe, που στοχεύει στην πρόληψη της διαδικτυακής βίας.

Ένα σημαντικό βήμα της συνεργασίας αποτελεί η δημιουργία ενός ολοκληρωμένου μοντέλου υπηρεσιών παιδικής προστασίας, με το παράδειγμα του Δήμου Αθηναίων να αποτελεί την πρώτη εφαρμογή. Στο πλαίσιο αυτό, έχει διαμορφωθεί το η λειτουργία της Ομάδας Παιδικής Προστασίας του Δήμου, με σκοπό την καλύτερη διαχείριση περιστατικών παιδικής κακοποίησης. Παράλληλα, παρέχεται επιστημονική υποστήριξη και καθοδήγηση στους κοινωνικούς λειτουργούς που έρχονται καθημερινά σε επαφή με υποθέσεις παιδικής προστασίας, ενώ ενισχύεται η συνεργασία μεταξύ των υπηρεσιών της κοινότητας, προκειμένου να εξασφαλιστεί άμεση και αποτελεσματική ανταπόκριση σε περιπτώσεις παιδικής κακοποίησης.

H συνέργεια **Lidl Ελλάς** και **UNICEF** αποτελεί μέρος του ευρύτερου προγράμματος για την πρόληψη και καταπολέμηση της βίας κατά των παιδιών που έχει συμφωνήσει η **UNICEF** με την ελληνική κυβέρνηση.

Με βαθιά κοινωνική ευθύνη, η **Lidl Ελλάς** συνεχίζει να στηρίζει ενεργά τους πιο ευάλωτους, συμβάλλοντας στη δημιουργία ενός καλύτερου και ασφαλέστερου μέλλοντος για τα παιδιά.

Ο καθένας και η καθεμιά μπορεί να κατεβάσει την εφαρμογή Lidl Plus δωρεάν από το [App Store](https://apps.apple.com/gr/app/lidl-plus/id1238611143?l=el), το [Google Play](https://play.google.com/store/apps/details?id=com.lidl.eci.lidlplus&hl=el_419) ή το [Huawei AppGallery](https://appgallery.huawei.com/app/C102933829), και να κάνει γρήγορα και εύκολα εγγραφή.

Σκανάρετε και εσείς την ψηφιακή κάρτα [Lidl Plus](https://www.lidl-hellas.gr/lidl-plus) για καλό σκοπό και γίνετε μέρος αυτής της προσπάθειας!

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)